Al-Kaïda-leier dood in Amerikaanse aanval | Maroela Media
Kasim al-Raimi (Foto: Twitter/BBC)
Amerika het verantwoordelikheid aanvaar vir die moord op Kasim al-Raimi, die leier van die terreurgroep Al-Kaïda op die Arabiese skiereiland (AQAP).
Gerugte rakende Al-Raimi se dood word reeds sedert verlede maand versprei. Die Amerikaanse president Donald Trump het nou in 'n verklaring bevestig dat Al-Raimi gedurende 'n Amerikaanse militêre operasie in Jemen dood is. Die president noem egter nié wanneer die aanval plaasgevind het nie.
"Sy dood verswak die AQAP en die wêreldwye Al-Kaïda-beweging. Dit bring ons nader aan ons doel om die bedreigings wat hierdie groepe vir ons nasionale veiligheid inhou, uit te skakel. Die Verenigde State, ons belange en ons bondgenote is veiliger as gevolg van sy dood," lui die verklaring.
Die jihadleier is in die 2000's verbind met 'n reeks aanvalle op Westerse belange. AQAP is in 2009 gevorm en Al-Raimi het die leierskap van Al-Kaïda oorgeneem nadat sy voorganger ook gedurende 'n Amerikaanse hommeltuigaanval dood is.
Al Kaïda Amerika
Die wêreld in foto's – 7 Februarie 2020
Amerika is verantwoordelik vir die dood van n teroris. Geen moord is gepleeg nie. Asb maroela kom reg.
Vermoor? Dis ń terroris wat deur ń demokratiese land tereg gestel is vir vir moord op onskuldige mense. Maroela , hou asb op met polities korrekte beriggewing.